Agt tekens, simptome en maatreëls teen vetsug by jou troeteldier
JY LEES NOU Agt tekens, simptome en maatreëls teen vetsug by jou troeteldier
Langhaardiere versteek vet beter en ook ander goed wat jy dalk oor jou dier se gesondheid sal wil weet.
Katte en honde wys gewig en gewigsverwante probleme op verskillende maniere.
En omdat dit nie so voor die hand liggend is soos om jou hond op 'n skaal te sit nie (jou labrador en worshond behoort byvoorbeeld nie dieselfde te weeg nie, maar wat is die ideale gewig vir elkeen?), gee Hill's Pet Nutrition vir troeteldiereienaars hierdie nuttige wenke om te kyk of hul wollerige vriende 'n gesonde gewig het en te sorg dit bly so.
Kyk na jou troeteldier: As hulle beduidend oorgewig is, behoort dit ooglopend te wees, hoewel langhaarhonde en -katte vet beter "wegsteek".
Die ribbetoets: Wanneer jy jou hond se sy streel, behoort jy die ribbes maklik onder die vel te kan voel.
Die middel-aansig: Wanneer jy van bo af na jou hond kyk, behoort hulle 'n duidelike middel voor die heupe te hê.
Sy-aansig: Ingedoke maag na die agterbene toe opgetrek. Oorgewig troeteldiere het 'n plat tot bultende maagprofiel.
Basis van nek en stert: Kyk vir vetneerslae om die basis van die stert en nek. Troeteldiere met 'n ideale gewig het duidelike spierdefinisie en 'n gladde kontoer met bene aan die basis van die stert wat maklik gevoel kan word.
Oorgewig troeteldiere is meer geneig om kortasem te wees, oorverhitting en styfheid.
Kyk vir velirritasies of 'n slordige pels.
Besoek jou veearts gereeld om jou troeteldier se gewig akkuraat te meet en te monitor.
As jy dink jou kat of hond het dalk gewigsprobleme, gaan na PetSlimmer.co.za om 'n veearts te vind wat aan troeteldiervetsugmaand deelneem sodat jy 'n gratis gewigsbeoordeling en aanbevelings oor die pad vorentoe vir jou troeteldier kan kry.
Vir nog inligting oor Hill's, hul produkte en voedingsfilosofie, besoek HillsPet.co.za of HillsTransformingLives.co.za.